God aften, herr Wallenberg

God aften, herr Wallenberg (orig: God afton, Herr Wallenberg - En passionshistoria från verkligheten) er en svensk biografisk dramafilm fra 1990 skrevet og regissert av Kjell Grede. Filmen er biografisk og handler om den svenske diplomaten Raoul Wallenberg og hans kamp for å redde ungarske jøder fra Holocaust. Rollen som Wallenberg spilles av Stellan Skarsgård.

Filmen vant fire priser under utdelingen av den svenske Guldbagge-prisen: beste film, beste regi og begge manus, begge til Grede, og beste foto (Esa Vuorinen). Den ble plukket ut som Sveriges kandidat til Oscar for beste fremmedspråklige film i 1991, men nådde ikke opp til å bli en av de nominerte.

Handling 
I 1943 er Raoul Wallenberg, medlem av en av Sveriges mest velstående familier, på forretningsreise til Ungarn. Han handler med delikatesse-forretninger og snakker med en kunde når han får øye på et stillestående tog på sporet til konsentrasjonsleiren Auschwitz, og fra vognene blir lik kastet ut. Men en mann klarer å rømme, og han klemmer sin døde sønn. Mannen ser Wallenberg i øynene, samtidig som han blir skutt av vaktene.

Stockholm, juni 1944: Etter ordre fra den svenske regjeringen og under beskyttelse av amerikanske myndigheter, skal Wallenberg sendes til Budapest på et diplomatisk oppdrag. Han skal gi Ungarn svenske beskyttelsespass, som er knyttet til Sverige. I desember 1944 er Wallenberg igjen i Budapest. Han har gitt ly for mange truede personer fra Budapest, i hjem som er offisielt under svensk beskyttelse. Han ansatte 400 jøder ved det svenske konsulatet, for å beskytte dem mot deportasjon. Blant jødene i Budapest-regnes Wallenberg som en frelser, og han er beryktet blant makthaverne for hans stahet.

Men Wallenberg begynner etter hvert å fortvile på grunn av sin utilstrekkelige innflytelse, og han ser stadig mer skyting og deportasjoner. Mat-leveranser organisert av Wallenberg til ghettoen i Budapest blir forhindret. Hus som står under svensk beskyttelse blir angrepet, og innbyggerne blir skutt eller tatt til fange av tyskerne. Wallenberg vet at han selv er er mål for planlagte attentat-forsøk. Men i Budapest-ghettoen befinner det seg fremdeles 65 000 mennesker, som tyskerne ønsker å gå etter før Den røde armé kommer seg inn i Budapest.

Skuespillere 
 Stellan Skarsgård – Raoul Wallenberg
 Katharina Thalbach – Maria
 Károly Eperjes – László Szamosi
 Miklós Székely – Ferenc Moser
 Erland Josephson – rabbiner
 Franciszek Pieczka – papa
 Jesper Christensen – offiser ved Watteauplatsen
 Ivan Desny – Generela Schmidthuber
 Géza Balkay – Gábor Vajna
 Percy Brandt – svensk ambassadør
 Tamás Jordán – medlem av det jødiske råd
 László Soós – Adolf Eichmann
 Tomas Norström – Andersson
 Lars Lindström – Bergström

Priser og nominasjoner

Referanser

Eksterne lenker 
 

Svenske dramafilmer‎
Svenske biografiske filmer
Filmer fra 1990
Filmer om andre verdenskrig